พ.ต.ท.อุดร บัวเปีย รอง ผกก.(สส.) สน.บางกอกใหญ่ กล่าวว่า จากการสอบสวนพยานกว่า 20 ปาก ส่วนใหญ่เป็นกลุ่มนักเรียนที่นำรถมาจอดในลานจอดรถภัตตาคารแวร์ซาย ปากซอยจรัญสนิทวงศ์ 9/1 แขวงวัดท่าพระ เขตบางกอกใหญ่ กทม. เมื่อช่วงเย็นวันที่ 27 กุมภาพันธ์ เห็นนายอ้วน คนร้ายที่ยังหลบหนีอยู่ กับนายวุฒิชัยชกต่อยกับส.ต.ต.นคพงษ์หลังจากส.ต.ต.นคพงษ์มาช่วยเคลียร์ปัญหาให้เพื่อนน้องชายเรื่องผู้หญิงพ.ต.ท.อุดร กล่าวอีกว่า ระหว่างชกต่อยมีคนเห็นนายวุฒิชัยแย่งปืนขนาด .357 ของผู้ตายที่เหน็บไว้ที่เอว ก่อนจะเข้าล็อกจากด้านหลัง ให้นายอ้วนขึ้นคร่อมแล้วใช้ปืน .38 ที่เตรียมมายิงใส่ ส.ต.ต.นคพงษ์ จนหมดโม่ ซึ่งจากการตรวจสภาพศพพบว่าถูกยิงถึง 5 นัด ก่อนจะขี่รถจักรยานยนต์ยามาฮ่า สีดำ ทะเบียน พพธ 808 หลบหนีไป"หลังจากนี้จะเชิญกลุ่มนักเรียนที่เห็นเหตุการณ์ในลานจอดรถมาสอบปากคำเพิ่มเติม ขณะเดียวกันก็ประสานให้ฝ่ายสืบสวนตามประกบนายวุฒิชัย เชื่อว่าไม่นานคงจะได้ตัว ส่วนนายอ้วนจากการสอบสวนทราบว่า เป็นอดีตนักเรียนเทคโนโลยี ที่เดียวกับน้องชายเพื่อนผู้ตายคู่กรณี จะให้เพื่อนผู้ตายและน้องชายที่จำหน้าได้ดีไปสเก็ตช์ภาพ เพื่อติดตามตัวมาดำเนินคดีต่อไป" พ.ต.ท.อุดรกล่าว
ใครคือผู้รับบทเป็น "ผู้หญิง" ของนายวุฒิชัย 
นายวุฒิชัย